open-index/open-wikipedia-markdown huggingface dataset:
Anni Marttinen

**Anni Marttinen** (s. 19. tammikuuta 1992 Helsinki) on suomalainen taloustieteilijä ja väitöskirjatutkija. Marttinen on työskennellyt Suomen sosiaali ja terveys ry Sosten pääekonomistina,  SAK:ssa, Valtiovarainministeriössä, Euroopan keskuspankissa ja Suomen pankissa. Marttinen on valmistunut kauppatieteiden maisteriksi Tampereen yliopistosta vuonna 2016. Vuonna 2024 Marttinen valmisteli Lappeenrannan-Lahden teknillisessä yliopistossa ekologisen taloustieteen artikkeliväitöskirjaa hyvinvointitalouden ohjausmallista.  Hyvinvointitaloudella tarkoitetaan sekä ekologisesti että sosiaalisesti kestävää yhteiskuntaa, jossa ihmisen ja luonnon hyvinvointi ovat avainasemassa. Marttinen tutkii väitöskirjassaan sitä, minkälaisia esimerkkejä hyvinvointitaloudesta löytyy maailmalta, ja miten mallia voitaisiin soveltaa Suomessa. 

Marttinen ajaa feminististä talouspolitiikkaa, jossa ihmisten hyvinvointi arvotetaan talouskasvun edelle. Feministinen taloustiede ottaa huomioon yhteiskunnan eriarvoistavat rakenteet kuten rasismin ja tunnustaa sen, ettei kaikilla ihmisillä ole samoja lähtökohtia. Marttinen on somevaikuttaja, joka kertoo Instagram- ja TikTok-tileillään talouspolitiikasta kansantajuisesti. Marttinen tekee myös Feministinen talous -nimistä podcastia yhdessä filosofi Maria Mäkysen kanssa. Vuonna 2024 Marttinen julkaisi kansantalouteen perehdyttävän *Hattaratalous*-tietokirjan. 

## Lähteet

## Julkaisut

* 

## Aiheesta muualla
*Feministinen talous -podcast
*Instagram: Anni Marttinen
Sinikukka Saari

**Sinikukka Saari** (s. 1975) on suomalainen politiikan tutkija jonka tutkimuskohde on entisen Neuvostoliiton alue, sen ulkopolitiikka ja konfliktit. Hän työskentelee Ulkopoliittisessa instituutissa johtavana tutkijana.

Saari on lukenut koulussa pitkän venäjän, ja on asunut Venäjällä, Pietarissa ja Novgorodissa 1990-luvun lopulla ja 2000-luvun alkupuolella ja Georgiassa Tbilisissä 2010-luvulla. Hän on valmistunut valtiotieteiden maisteriksi Helsingin yliopiston valtiotieteellisestä tiedekunnasta vuonna 2002, ja vuonna 2007 London School of Economicsista kansainvälisen politiikan tohtoriksi.

Saari on työskennellyt UPI:n lisäksi muun muassa ulkoministeriössä, EU Institute for Security Studies tutkimuslaitoksessa Pariisissa ja EU:n tarkkailumissiossa Tbilisissä.

## Julkaisuja
* 

## Lähteet

## Aiheesta muualla
* 
*
Blue Lagoonin kansallispuisto

**Blue Lagoonin kansallispuisto** (Sinisen laguunin kansallispuisto) on pieni luonnonsuojelualue Kafuen tasangon pohjoisosassa. Kansallispuisto sijaitsee Sambian Keskisessä maakunnassa noin 120 kilometriä länteen pääkaupungista Lusakasta. Kansallispuistoalueen pinta-ala on noin 500 km².

Kansallispuisto oli pitkään suljettuna ja se avattiin uudelleen virallisesti 9.5.2003. Sambian presidentti Levy Mwanawasa oli yksi puiston ensimmäisistä kävijöistä sen uudelleen avaamisen jälkeen. Pitkän kiinni olonsa seurauksena kansallispuiston alue on säilynyt yhtenä Afrikan koskemattomimmista paikoista, joskin kiinni olon aikana puisto oli salametsästäjien aluetta.

Kansallispuiston tulvatasangot houkuttelevat tuhansia kafuenlikejä, seeproja ja suoantilooppeja, jonkin verran afrikanpuhveleita sekä lukuisia vesilintuja. Tulvatasankojen lomassa on akaasiametsiä. Kaiken kaikkiaan alueella elää runsaasti erilaisia lintulajeja.

## Lähteet

## Aiheesta muualla
* Zambia Tourism: Blue Lagoon National Park
Singaporen korkein oikeus

**Singaporen korkein oikeus** (, , , ) on Singaporen korkein tuomioistuin.

## Toiminta

Singaporen korkeimmasta oikeudesta säädetään Singaporen perustuslain 8. osassa. Sen nojalla korkein oikeus koostuu valitustuomioistuimesta () ja ylioikeudesta (), joka puolestaan koostuu valitusosastosta () ja yleisosastosta (). Korkeimman oikeuden puheenjohtajan ja muut tuomarit nimittää Singaporen presidentti pääministerin esityksestä. Tämänhetkinen puheenjohtaja on Sundaresh Menon.

## Tuomiovalta

Valitustuomioistuin ei harjoita alkuperäistä tuomiovaltaa, vaan se käsittelee ainoastaan alemman tuomioistuimen jo käsittelemiä asioita, joista on valitettu. Siviiliasioissa ylioikeuden tuomioista voi yleensä valittaa valitustuomioistuimeen. Rikosasioissa ylioikeuden tuomiosta voi valittaa valitustuomioistuimeen, jos asiaa ei ole aiemmin käsitelty alemmassa tuomioistuimessa; jos alemman tuomioistuimen käsittelemästä rikosasiasta on valitettu ylioikeuteen, siitä ei voi uudelleen valittaa valitustuomioistuimeen.

Ylioikeus käsittelee sekä siviili- että rikosasioita ja harjoittaa sekä alkuperäistä tuomiovaltaa että valitustuomiovaltaa. Siviiliasian käsittely on aloitettava ylioikeudessa (eikä alemmassa tuomioistuimessa), jos vaateen summa on yli 250&nbsp;000 Singaporen dollaria. Kuolinpesäkäsittelyissä vähimmäisraja on kolme miljoonaa dollaria.

## Rakennus

Korkeimman oikeuden nykyinen rakennus otettiin käyttöön vuonna 2005. Sen suunnitteli brittiläinen arkkitehtitoimisto Foster and Partners. Sitä edeltävä, vuoteen 2005 asti käytössä ollut rakennus, muutettiin vuonna 2015 Singaporen kansallisgalleriaksi yhdessä sen vieressä sijaitsevan kaupungintalon kanssa.

## Lähteet
Lohjan kanttorila

**Lohjan kanttorila** (ruots. *Lojo kantorsgård*) oli Lohjan seurakunnan omistama entinen kanttorin virka-asunto Lohjan keskustassa Uudellamaalla. Kivinen rakennus valmistui vuonna 1932 ja sen ensimmäinen asukas oli kanttori Antero Lintuniemi perheineen. Rakennuksessa asuivat myös kanttorit Erkki Muukkonen ja Olavi Nieminen perheineen.

2000-luvun aliussa Lohjan seurakunta käytti rakennusta pienimuotoiseen kerhotoimintaan eikä rakennus ollut enää virka-asuntokäytössä. Vuoden 2023 keväällä seurakunta ilmoitti aikeistaan purkaa huonoon kuntoon päässeen yli 90-vuotiaan kanttorilan. Lohjan kanttorila purettiin vuoden 2023 joulukuussa.

## Lähteet
Ğaliyäbanu

**Ğaliyäbanu** (ven. / tat. Галиябану) on tataarilaisen kirjailijan Mirxäydär Fäyzin näytelmä, joka sai ensi-iltansa Venäjän Orenburgin kaupungissa vuonna 1917. Se on musiikillinen draama, jonka keskiössä on nuoripari Ğaliyäbanu ja Xälil, sekä heidän onnen väliin tuleva rikas mies, İsmäğil*.* Näytelmää on esitetty Suomen tataarien keskuudessa nimellä *Aliyebanu.* Se on suosituimpia tataarilaisia näytelmiä.

## Tausta
Tataarilainen kirjailija Mirxäydär Fäyzi kirjoitti alun perin kansanlaulun nimeltään *Säğadätbanu*. Sen pohjalta hän loi musiikkinäytelmän, jonka nimeksi tuli myöhemmin "Ğaliyäbanu". (Галиябану). Se oli ensimmäinen tataarilainen musiikkidraama. 

*Ğaliyäbanu* on naisen nimi. (Ğaliyä/Aliyä; ylevä, korkean aseman omaava / Banu: tyttö, rouva, prinsessa.) 

## Ensiesitykset
Näytelmän esitti ensimmäisen kerran ryhmä nimeltään *Şikrät*, jonka keulahahmo oli palkittu kansantaiteilija Wäliulla Mortazin. Ensi-ilta oli Orenburgissa 19. maaliskuuta 1917. Ğaliyäbanun roolia esitti näyttelijätär Sara Baykina.

Seuraava esitys oli 7. huhtikuuta 1918, Kazanissa. Esittäjänä toimi ryhmä *[[Säyyar]]*. Näytelmän ohjasi Ğabdulla Kariev. Pääosissa Aşraf Sinyaeva (Ğaliyäbanu), Xamit Azimov (İsmäğil), Sitdıyq Aydarov (Xälil).

Sayyar-ryhmästä muodostui lopulta nykyään Galiaskar Kamalin akateemisen tataariteatterin nimellä tunnettu teatteri. Kyseisen teatterin ohjelmistossa Ğaliyäbanu oli ensimmäisen kerran vuonna 1937.

Suomessa Aliyebanu esitettiin ensimmäisen kerran vuonna 1930.

## Katso myös

* Sara Sadıyqova
* Säxipcamal Ğizzätullina-Volzhskaja
* Galiaskar Kamalin akateeminen tataariteatteri

## Lähteet

## Aiheesta muualla

* Ğaliyäbanu - Kamal Teatr, 2015
* Ğaliyäbanu - Rafael Ilyasov
* Aliyebanu San Franciscossa vuonna 1985
Ouma Laouali

**Ouma Laouali** (1987) on Nigerin ilmavoimien lentäjä ja Nigerin ensimmäinen naispuolinen sotilaslentäjä. Sotilasarvoltaan hän on luutnantti.  

Laouali on Yhdysvaltain kouluttama. Hän teki maansa historiaa lentämällä sotilaskonetta 21. lokakuuta 2015. Lento oli osa operaatiota, jolla taisteltiin Boko Haramia vastaan. Hän lensi Cessnaa, joka oli saatu Yhdysvaltojen hallituksen lahjoituksena. Lentokone kuului Yhdysvaltain kaikkiaan 24&nbsp;000&nbsp;000 dollarin arvoiseen tukeen Nigerin valtiolle. Laoualin päätehtävänään oli ilmatiedustelu.  

## Lähteet
Aleppon suurmoskeija

**Aleppon suurmoskeija** on moskeija Syyrian Aleppon kaupungissa. Alkuperäisen moskeijan rakennuttaminen alkoi jo umaijadien valtakaudella vuonna 715, mutta nykyinen on lähes kokonaan peräisin aijubidien jälkeiseltä ajalta alkuperäisen tultua hävitetyksi useampaan otteeseen. Nykyinekin moskeija koki suuria vaurioita Syyrian sisällissodan Aleppon taistelun aikana, jolloin tuhoutui esimerkiksi sen tunnettu minareetti.

## Historia
Aleppon alkuperäisen suurmoskeijan rakennustyöt alkoivat vuonna 715. Rakennushankkeen aloittajasta ei ole täyttä varmuutta. Mahdollisesti hankkeen taustalla oli joko umaijadikalifi Walid I tai hänen seuraajansa Suleiman. Alkuperäinen moskeija ei ole säilynyt, vaan nykyinen rakennus on peräisin myöhemmiltä ajoilta. Alkuperäisen moskeijan piirteistä ei tästä syystä tiedetä paljonkaan. Jotkin moskeijat rakennettiin aikaisempien kristittyjen tai pakanallisten pyhien paikkojen tilalle, mutta Aleppossa moskeijan paikka oli aikaisemmin ilmeisesti rakentamaton. Joissakin lähteissä mainitaan sen rakentamisessa käytetyn pylväitä Kúrroksen kaupungin katedraalista Aleppon pohjoispuolella. Mahdollisesti Aleppon moskeijahanketta innoitti Damaskoksen suurisuuntainen Umaijadi-moskeija ja se on saattanut muistuttaa edelleen pystyssä olevaa Maarat al-Numanin suurmoskeijaa. 

Moskeijaa tuhottiin tulevina vuosina useampaan otteeseen. Abbasidit ryöstelivät sen alkuperäiset mosaiikit ja Bysantin valtakunnan keisari Nikeforos I poltti sen sotaretkellään vuonna 962. 1000-luvun puolivälissä sitä hävittivät fatimidit ja vuonna 1169 iski tuhoisa tulipalo. Hävityksiä seuranneiden uudelleenrakennushankkeiden aikana moskeija sai kokonaan uuden ilmeen. Seldžukit tekivät moskeijalla laajoja uudelleenrakennuksia. Heidän kaudellaan rakennettiin esimerkiksi moskeijan minareetti. Heitä seurasi Nur al-Dinin teettämät rakennustyöt. Moskeijalla koettiin vielä uusia tulipaloja ja sitä uudelleen rakensivat entisestään ensin aijubidit ja myöhemmin Egyptin mamelukit. Nykymoskeija on peräisin lähes kokonaan aijubidien tai heidän seuraajiensa kausilta, vaikka onkin mahdollista, että jotkin pienet osat sen seiniä ovat peräisin kaudelta ennen 1100-lukua. 

Suurmoskeija on ollut vuodesta 1986 osa historiallisen Aleppon kaupungin Unescon maailmanperintöluettelon kohdetta. Syyrian sisällissodan aikana Aleppon taistelun kiivaimpia yhteenottoja käytiin vuodesta 2013 aivan suurmoskeijan tuntumassa. Moskeija kärsi yhteenotoissa mittavia vahinkoja ja esimerkiksi sen kuuluisa minareetti romahti huhtikuussa 2013. Taistelujen jälkeen on aloitettu korjaustöitä.


Tiedosto:Umayyad mosque of aleppo.jpg|Sisäpihaa.
Tiedosto:Great Mosque of Aleppo 04.jpg|Sisätiloja.
Tiedosto:Great Mosque of Aleppo 01.jpg|Sisällissodassa tuhoutunut minareetti.
Tiedosto:Great Mosque of Aleppo (1395100610143169195452).jpg|Sodan tuhoja vuonna 2016.


## Lähteet
Alysson Paradis

**Alysson Paradis** (s. 29. toukokuuta 1984) on ranskalainen näyttelijä. Hän on ranskalaisen laulaja, malli ja näyttelijä Vanessa Paradis'n pikkusisko ja näyttelijä-malli Lily-Rose Deppin täti. 

## Lähteet
Nyikan kansallispuisto

**Nyikan kansallispuisto** on Malawin pohjoisosassa sijaitseva kansallispuisto, joskin pieni osa puistosta ulottuu myös Sambian puolelle. 

Nyikan kansallispuiston pinta-ala on noin 3200 km² ja se on Malawin suurin kansallispuisto. Kansallispuisto sijaitsee Nyikan ylänkötasangolla, joka kuuluu UNESCOn maailmanperinnön aieluetteloon. Nyikan kansallispuisto perustettiin vuonna 1965 ja se on myös Malawin ensimmäinen virallinen kansallispuisto.

Nyikan kansallispuistoalueen kallioperä on graniittia. Kansallispuisto koostuu kukkuloista sekä laaksoista, joissa kasvaa miombotyyppistä pensassavannia sekä ainavihantia metsiä. Alueella virtaa myös paljon jokia ja siellä on useita vesiputouksia, mistä kansallispuiston nimikin tulee; Nyika tarkoittaa "paikkaa, josta vedet tulevat". Veden runsauden myötä alueella tavataankin yli 3000 kasvilajia, mukaan lukien 200 erilaista kämmekkää. Eläimistä alueella tavataan useita erilaisia antilooppeja sekä seeproja. Myös pienemmät nisäkkäät, kuten pahkasiat ja pensassiat ovat puistossa tavallisia. Nyikan kansallispuistossa elää myös Malawin suurin leopardipopulaatio ja toisinaan alueella havaitaan myös leijonia. Erilaisia lintuja puistossa pesii ainakin 400 lajia.

## Lähteet

## Aiheesta muualla

* Malawi Tourism: Nyika National Park 
* Zambia Tourism: Nyika National Park
Walter Grönqvist

**Walter (Valter) Fredrik Grönqvist** (16. syyskuuta 1875 Helsinki – 23. elokuuta 1962 Tammisaari) oli suomalainen insinööri, yritysjohtaja ja tilanomistaja, joka sai maanviljelysneuvoksen arvonimen.

Grönqvistin vanhemmat olivat tehtailija, kunnallisneuvos Fredrik Wilhelm Grönqvist ja Josefina Fredrika Björklund ja puolisot 1903–1912 Emilia Matilda Heikel, 1913–1921 Judith Eleonora Damstén ja vuodesta 1921 Helene Martha Maria von Pauer-Budahegy. Grönqvist tuli ylioppilaaksi 1894, valmistui insinööriksi Polyteknillisestä opistosta 1898 ja suoritti vielä diplomi-insinöörin tutkinnon Dresdenissä 1900. Hän opiskeli myös kansantaloutta Lontoossa ja työskenteli pankkivirkailijana sekä Dresdenissä että Lontoossa. Grönqvist oli isänsä hankkiman ja johtaman Sanduddin toimitusjohtaja 1901–1923 ja sitten yhtiön hallituksen puheenjohtaja, mutta siirtyi maanviljelijäksi hoidettuaan jo aiemmin isänsä omistamia Raalan kartanoa ja Jokelan tilaa.

Vuonna 1917 Grönqvist hankki omistukseensa Anttilan tilan Tuusulasta. Kuivattamalla Tuusulanjärveä Grönqvist sai tilalleen lisää viljelymaata. Tilan maat olivat tunnettuja kokeilu- ja vierailukohteita. Vuonna 1928 Grönqvist osti Kirkkonummelta Junkarsin kartanon, jossa hän harjoitti nurmi-, siemen- ja viljanviljelyä sekä karjataloutta. Jouduttuaan jättämään Junkarsin Porkkalan vuokra-alueelle Grönqvist harjoitti vielä maataloutta vuokraamillaan tiloilla Pohjankurussa ja Snappertunassa. Hänet muistetaan myös merkittävästä lahjoituksesta Mannerheimin Lastensuojeluliitolle. Maanviljelysneuvoksen arvonimen Grönqvist sai vuonna 1949.

## Lähteet
Rock 'n' Roll Telephone

**Rock 'n' Roll Telephone** on Nazarethin albumi, joka julkaistiin 3. kesäkuuta 2014.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Dan McCafferty – laulu
* Jimmy Murrison - kitara
* Pete Agnew – basso
* Lee Agnew – rummut

## Lähteet
Tattooed on My Brain

**Tattooed on My Brain** on Nazarethin albumi, joka julkaistiin 12. lokakuuta 2018.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pete Agnew - Basso
* Carl Sentance - laulu
* Jimmy Murrison - kitara
* Lee Agnew – rummut

## Arvostelut
* Kaaoszine: 8/10
* Soundi: 

## Lähteet
Näkemiin professori

**Näkemiin professori** (; myös *Richard Says Goodbye*) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Wayne Roberts. Elokuvan pääosissa ovat Johnny Depp, Rosemarie DeWitt, Danny Huston, Zoey Deutch, Ron Livingston ja Odessa Young.

*Näkemiin professori* sai maailmanensi-iltansa Zürichin elokuvajuhlilla Sveitsissä 5. lokakuuta 2018. Elokuva sai teatteriensi-iltansa Yhdysvalloissa 17. toukokuuta 2019 ja Suomessa 10. heinäkuuta 2020.

## Juoni

Richard Brown (Johnny Depp) on elämäänsä kyllästynyt englantilaista kirjallisuutta yliopistossa opettava keski-ikäinen professori, joka saa lääkäriltään musertavan diagnoosin: parantumaton ja pahasti levinnyt syöpä. Lääkäri antaa hänelle puolisen vuotta elinaikaa, mutta alkujärkytyksen jälkeen hän päättää heittää käytöstavat taivaan tuuliin ja elää lopun elämäänsä täysin estoitta. Hän ei kaihda paheita eikä välitä vaimonsa Veronican (Rosemarie DeWitt) tai yliopiston rehtorin Henry Wrightin (Ron Livingston) mielipiteistä yhtään. Hän laukoo vapautuneesti suorat sanat kaikille, jotka ärsyttävät häntä vähääkään. Ajan käydessä vähiin hänen on löydettävä sanat myös niille, joita hän eniten rakastaa.

## Näyttelijät

## Tuotanto

Toukokuussa 2017 kerrottiin Johnny Deppin kiinnityksestä nimirooliin elokuvassa *Richard Says Goodbye*. Saman vuoden heinäkuussa ilmoitettiin muiden näyttelijäkokoonpanon pääosienesittäjien kiinnityksistä elokuvaan.

Elokuvan lähes viisiviikkoiset kuvaukset alkoivat Vancouverissa Kanadassa 25. heinäkuuta ja päättyivät 25. elokuuta 2017.

## Vastaanotto

*Näkemiin professori* on saanut elokuvakriitikoilta kielteisen mutta yleisöltä myönteisen vastaanoton. Rotten Tomatoes -sivuston mukaan 10 prosenttia kriitikoista on antanut elokuvalle positiivisen arvosanan 4,8/10 keskiarvolla. Keräys perustuu 20 arviointiin. Yli 500 käyttäjästä 77 prosenttia on antanut elokuvalle myönteisen arvosanan 4/5 keskiarvolla. Metacritic-sivuston mukaan 12 arvostelun perusteella elokuva on saanut 37 pistettä sadasta mahdollisesta. Metacriticin 56 käyttäjää on antanut elokuvalle keskiarvon 7,8/10. *Helsingin Sanomien* elokuvakriitikko Pertti Avola antoi elokuvalle neljä tähteä viidestä.

*Näkemiin professori* tuotti maailmanlaajuisesti yli 3,6 miljoonan dollarin lipputulot. Elokuva oli Suomessa vuoden 2020 41. katsotuin elokuva saatuaan 15 991 katsojaa.

## Lähteet

## Aiheesta muualla

* Elokuvan traileri suomenkielisellä tekstityksellä YouTubessa
* ''Näkemiin professori'' Rotten Tomatoes -sivustolla 
* ''Näkemiin professori'' Metacriticissä
Katja Inkeroinen

**Katja Inkeroinen** o.s. **Varis** (s. 22. tammikuuta 1964) on suomalainen pesäpalloilija. Inkeroinen edusti urallaan Pesäpallon SM-sarjassa ja Superpesiksessä Ulvilan Pesä-Veikkoja ja Ikaalisten Tarmoa. Inkeroinen saavutti kolme SM-kultaa kaudella 1985, kaudella 1986 ja kaudella 1987 ja kaksi SM-pronssia kaudella 1989 ja kaudella 1990. Kausina 1987 ja 1988 Inkeroinen oli myös SM-sarjan etenijäkuningatar. Kaudella 1988 hänet valittiin lisäksi myös Vuoden pesäpalloilijaksi. Hän pelasi neljä Itä-Länsi-ottelua vuosina 1985, 1986, 1987 ja 1988 sekä neljä Liitto-Lehdistö-ottelua vuosina 1985, 1986, 1987 ja 1988. Inkeroinen pelasi 242 runkosarjan ottelua. Näissä hän löi 29 kunnaria ja 205 tavallista juoksua, toi 343 juoksua ja keräsi 1 041 kärkilyöntipistettä. Inkeroinen pelasi kaksi ylemmän loppusarjan ottelua. Näissä hän löi kolme tavallista juoksua, toi neljä juoksua ja keräsi kahdeksan kärkilyöntipistettä.

## Lähteet
Atlantic Beach (Florida)

**Atlantic Beach** on rantakaupunki Floridan osavaltiossa, Yhdysvalloissa. Sen väkiluku oli 13&nbsp;513 vuonna 2020. Kaupunki sijaitsee Duvalin piirikunnassa, aivan Jacksonvillen kaupungin vieressä.

## Väestö
Vuonna 2020 Atlantic Beachin 13&nbsp;513 asukkaasta valkoisia oli 82,7&nbsp;%, mustia 7,0&nbsp;%, aasialaisia 3,4&nbsp;% ja alkuperäisasukkaita 0,2&nbsp;%. 7,2&nbsp;% asukkaista puhui kotonaan jotain muuta kieltä kuin englantia ja 7,6&nbsp;% asukkaista oli syntynyt ulkomailla.

## Kuvia kaupungista

Kuva:CityHallAtlanticBeachFL.JPG|Atlantic Beachin kaupungintalo.
Kuva:Atlantic Beaches - panoramio.jpg


## Lähteet

## Aiheesta muualla
Itä-Timorin kansalaisuus

**Itä-Timorin kansalaisuus** on laillinen suhde Itä-Timorin tasavaltaan. Kansalaisuus saadaan perinteisesti ius sanguinis -periaatteella eli siten, että vähintään toisella henkilön vanhemmista on jo Itä-Timorin kansalaisuus.

## Kansalaisuuden saaminen syntymällä tai ilmoituksella
Itä-Timorin perustuslaki vaatii, että presidentin tulee olla syntyperäinen Itä-Timorin kansalainen. Syntyperäisiä itätimorilaisia ovat sellaiset Itä-Timorin maaperällä syntyneet henkilöt, jotka täyttävät seuraavat ehdot:

* Vähintään toinen vanhemmista on Itä-Timorin kansalainen
* Vanhemmat ovat valtiottomia, heidän kansalaisuudesta ei ole tietoa tai vanhemmista ei ole varmuutta ollenkaan
* Lapset, joiden vanhemmat eivät ole Itä-Timorin kansalaisia, mutta, jotka ovat 17 vuotta täytettyään ilmoittaneet haluavansa saada Itä-Timorin kansalaisuuden.

Lisäksi vähintään toisen itätimorilaisen lapset lasketaan syntyperäisiksi kansalaisiksi, mikäli kansalaisuuden omaava vanhempi asuu ulkomailla tai on siellä valtion palveluksessa komennuksella.

## Kansalaisuuden saaminen hakemuksella
Itä-Timorin lain mukaan henkilö voi hakea Itä-Timorin kansalaisuutta, kun hän on täysikäinen sekä kotimaassaan että Itä-Timorissa. Hakijoiden tulee osoittaa, että heillä on perustavanlaatuinen ymmärrys Itä-Timorin kulttuurista ja historiasta, riittävä kielitaito (joko portugali tai tetum). Hakijan tulee myös todistaa kykynsä integroitua, elättää itsensä sekä esittää mahdollinen rikosrekisterinsä. Nämä ehdot täytettyään hakijan oleskeluaika Itä-Timorissa määräytyy seuraavasti:

* Täysikäiset ulkomaalaiset oleskeltuaan maassa laillisesti vähintään 10 vuotta
* Alaikäiset lapset, joiden vanhemmat ovat saaneet kansalaisuuden hakemuksella ja pyytäneet sitä myös lapsilleen
* Alle 15-vuotiaat heti, kun adoptio on suoritettu loppuun.
* Itä-Timorin kansalaisen kanssa naimisissa olevat henkilöt oleskeltuaan maassa vähintään kaksi vuotta; avioliitossa on elettävä vähintään viisi vuotta
* Parlamentin päätöksellä heti sellaisten henkilöiden kohdalla, jotka ovat tehneet merkittävän teon Itä-Timorin kehityksen hyväksi.

## Kaksoiskansalaisuus ja kansalaisuuden menettäminen
Itä-Timor sallii käytännössä kaksoiskansalaisuuden, sillä toisen kansalaisuuden vastaanottaminen ei itsessään johda Itä-Timorin kansalaisuuden poistamiseen. Itä-Timorin laki on kuitenkin avoin kaksoiskansalaisuutta koskien.

Syntyperäisiltä itätimorilaisilta ei voi poistaa maan kansalaisuutta ilman heidän suostumustaan. Oma-aloitteinen kansalaisuudesta luopuminen on kuitenkin mahdollista, mikäli henkilöllä on jonkin toisen maan kansalaisuus valtiottomuuden estämiseksi. Hakemuksella Itä-Timorin kansalaisuuden saaneet voivat menettää kansalaisuutensa sen, mikäli ovat esimerkiksi antaneet valheellisia tietoja hakemuksessaan. Tällöin Itä-Timorin viranomaiset eivät myöskään edellytä, että kansalaisuuden menettävällä henkilöllä olisi jonkin toisen maan kansalaisuus.

## Lähteet

* 

### Viitteet
Hafþór Júlíus Björnsson

**Hafþór Júlíus Björnsson** (s. 26. marraskuuta 1988 Reykjavík) on islantilainen näyttelijä, nyrkkeilijä sekä voimamies. Hän on ensimmäinen ja toistaiseksi ainoa henkilö, joka on voittanut Arnold Strongman Classicin, Euroopan vahvin mies -tittelin sekä Maailman vahvin mies -tittelin saman kalenterivuoden aikana. Lukuisten titteleiden lisäksi Hafþórilla on hallussa monia maailmanennätyksiä.

Vuonna 2020 rikottuaan maastavedon maailmanennätyksen Hafþór haastoi ennätyksen edellisen haltijan, Eddie Hallin, nyrkkeilyotteluun. Ottelua alettiin kutsua nimellä ”Historian raskain nyrkkeilyottelu”. Hafþór voitti 6 erää kestäneen ottelun tuomariäänin 3-0.

Vuosina 2014–2019 Hafþór näytteli Gregor Cleganea televisiosarjassa *[[Game of Thrones]]*. Vuonna 2022 hän näytteli sivuroolia Robert Eggersin viikinkielokuvassa *[[The Northman]]*.

Syyskuussa 2025 Hafþór teki maastavedon maailmanennätyksen 510 kg Giants Live World Deadlift Championships -tapahtumassa Birminghamissa, Englannissa.

## Lähteet

## Aiheesta muualla
* Virallinen sivusto 

*
Azemin palatsi

**Azemin palatsi** ( tai *Beit al-Azem*) on palatsi Syyrian pääkaupungissa Damaskoksessa. Sen rakennutti Damaskoksen osmanikauden aikainen kuvernööri Asad al-Azem 1700-luvulla. Nykyisin rakennus toimii taide- ja kansanperinnemuseona.

## Palatsi

Azemin palatsi sijaitsee muurien ympäröimässä Damaskoksen vanhassakaupungissa Syyriassa lähellä esimerkiksi Umaijadi-moskeijaa. Alkujaan asuintaloksi rakennettu palatsi toimii nykyisin yleisölle avoimena taide- ja kansanperinnemuseona. Palatsin pinta-ala on noin 5&nbsp;500&nbsp;m². Sen arkkitehtuuri edustaa tyypillistä Damaskoksen asuinrakennusperinnettä. Palatsin pihaan on istutettu sitruuna- ja appelsiinipuita, jasmiineja, sypressejä ja rumeliineja.

## Historia

Azemit (tai Azm) olivat vaikutusvaltainen suku Osmanien valtakunnan hallitsemassa Syyriassa 1700-luvulta lähtien. Sulayman al-Azem oli Damaskoksen kuvernööri vuoteen 1743 saakka, ja häntä seurasi virassa veljenpoika, Azemin palatsin rakennuttaja Asad al-Azem. Asad al-Azem vakiinnutti kuvernöörin tavallisesti huteran vallan ja pysyi virassaan harvinaisen pitkään, vuoteen 1757 saakka. Osa suvun vauraudesta käytettiin loistokkaan Azemin palatsin rakennuttamiseen. Rakennustyöt kestivät kaksi vuotta, ja työmaalla oli 800 työntekijää. Rakennus valmistui vuosina 1749–1750. 

Rakennusta kunnostettiin vuonna 1830. Palatsi kärsi huomattavia vahinkoja ranskalaisten tulittaessa Damaskosta Syyrian suuren kapinan yhteydessä vuonna 1925. Suuri osa palatsin eteläosasta tuhoutui tuolloin tulipalossa. Palatsin korjaustyöt valmistuivat 34 vuotta niiden alkamisesta vuonna 1965.

## Lähteet
Liimatan Pan Alley

**Liimatan Pan Alley** on Tommi Liimatan debyyttialbumi, joka julkaistiin 21. lokakuuta 1996.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Alphonse Pyramus de Candolle

**Alphonse Louis Pierre Pyramus de Candolle** (28. lokakuuta 1806 Pariisi – 4. huhtikuuta 1893 Geneve) oli ranskalais-sveitsiläinen kasvitieteilijä, Augustin Pyrame de Candollen poika. Candolle lukeutuu kasvimaantieteen perustajiin.

## Elämä ja ura
Alphonse de Candolle opiskeli oikeustiedettä, mutta päätyi isänsä tavoin lopulta kasvitieteeseen. Hän oli kasvitieteen professori Genevessä ja jatkoi yhdessä muiden tutkijoiden kanssa isänsä klassista *Prodromus systematis naturalis regni vegetabilis* -teosta (niteet 8–17) ja julkaisi myös kasvimaantieteellisesti varsin merkittävän *Géographie botanique raisonnée* -teoksen (1855), *Origine des plantes cultivées* -teoksen (1883) ja yhdessä poikansa Casimir Pyramus de Candollen kanssa *Monographiæ phanerogamarum* -teoksen. Hän oli kiinnostuneita viljelykasvien alkuperästä ja siitä, miten ihminen on kesyttänyt ne luonnonvaraisista lajeista. Vuonna 1873 hän julkaisi tieteen historiaa käsittelevä tutkielma *Histoire des sciences et des savants depuis deux siècles*. Candolle oli lukuisten akatemioiden ja oppineiden järjestöjen jäsen, ja hänellä oli maailmanlaajuisia tieteellisiä yhteyksiä, muun muassa ystävällinen kirjeenvaihto Charles Darwinin kanssa. Hänestä tuli Ruotsin tiedeakatemian jäsen vuonna 1859 ja Uppsalan tiedeseuran jäsen vuonna 1860.

## Lähteet

## Aiheesta muualla
Dnipro (täsmennyssivu)

**Dnipro** tarkoittaa ainakin seuraavia:

## Maantiede
* Dnipro, kaupunki Ukrainassa
* Dnipron piiri, aluehallinnollinen piiri Ukrainassa
* Dneprjoen ukrainankielinen nimi

## Muita
* Dnipro, ukrainalainen kirjallisuuslehti
* FK Dnipro, ukrainalainen jalkapalloseura samannimisessä kaupungissa
* Dnipro, ukrainalainen ohjus
Neptun (ohjus)

**R-360 Neptun** () on ukrainalainen alisooninen maa-ajoneuvosta laukaistava meritorjuntaohjus. 

## Ominaisuudet
Valmistaja ilmoittaa ohjuksen kantamaksi 300 kilometriä. Ohjus taittaa alun matkaa käyttäen inertiaohjausta ja satelliittipaikannusta. Saavuttuaan maalialueelle se hakeutuu loppuvaiheessa maaliin omalla tutkallaan. Ukrainalaisen *Defence Express*-julkaisun mukaan ase nousee tutkahavaintoa varten jopa satojen metrien korkeuteen ja maalin löydettyään laskeutuu takaisin alas, päättääkseen lentonsa kohteeseen muutamien metrien korkeudella merenpinnasta.

Ohjus on kehitetty neuvostoliittolaisen H-35-ohjuksen perustalta ja siihen verrattuna Neptun on pidempi ja siinä on enemmän polttoainetta. Asetta valmistaa kiovalainen Lutš. Ukrainan merivoimat otti aseen käyttöön 2021. Siitä oli tuolloin suunnitteilla myös laivasta ja lentokoneesta laukaistavat versiot.
 

## Taistelukäyttö
Ukrainalaislähteiden mukaan 14. huhtikuuta 2022 uponnutta venäläistä ohjusristeilijä Moskvaa vastaan hyökättiin yhdellä tai useammalla Neptun-ohjuksella.Ukrainan laivasto teki Venäjän Kavkazin satamaan (lähellä Kertsin salmea) 22.8.2024 Neptune ohjuksella satamassa olleeseen Conro Trader -junalauttaan (lasti oli polttoainesäiliöitä). Räjähdyksen ja tuleen syttymisen seurauksena lautta upposi.

Vuonna 2023 Ukrainan uutisoitiin kehittäneen ohjuksesta myös maakohteita vastaan soveltuvan version. Tässä versiossa on uusi ohjausjärjestelmä, mutta se voidaan laukaista samoilta alustoilta, kuin meritorjuntaohjusversio. Ukrainalaisten puolustusviranomaisten mukaan version kantama on noin 400 kilometriä ja siinä on 250&nbsp;kg taistelukärki. Maakohteita vastaan kehitettyä versiota on ilmoitettu käytetyn sodan aikana useampaan otteeseen.

## Tekniset tiedot

*pituus: 4,4 m + 0,65 m (1. ja 2.vaihe)
*halkaisija: 40 cm
*siipien kärkiväli: 1,3 m
*kokonaispaino: 870 kg
*taistelukärki: 150 kg sirpalelataus
*kantama: noin 300 km
*ensimmäinen vaihe rakettimoottori, toinen vaihe suihkumoottori
*matkalentokorkeus 3–15 m

Ohjusjärjestelmän ja sen komentokeskuksen lavettiautoina on vuodesta 2021 lähtien käytetty tšekkiläisen Tatran valmistamaa kuorma-autoa (Tatra 815-7).

## Lähteet

## Aiheesta muualla

*

*
Portals

**Portal** on Kirk Hammettin EP, joka julkaistiin 23. huhtikuuta 2022. EP:n on miksannut Bob Rock
## Kappaleet
# 
# 
# 
# 

## Kokoonpano
* Kirk Hammett - kitara
* Edwin Outwater - kosketinsoitin
* Greg Fidelman - basso
* Jon Theodore - rummut
* Abraham Laboriel - rummut
* LA Philharmonic Orchestra 

## Arvostelut
* Imperiumi: 8-/10

## Lähteet
Ananda Sukarlan

**Ananda Sukarlan** (s. 1968) on Espanjaan asettunut indonesialainen pianisti ja säveltäjä.

Sukarlan aloitti pianonsoiton 5-vuotiaana ja valmistui vuonna 1993 Haagin kuninkaallisesta konservatoriosta Alankomaissa. Hän voitti useita kansainvälisiä kilpailuja ja pääsi vuonna 2000 esiintymään portugalilaisen sinfoniaorkesterin solistina. Sukarlan on pianistina tullut tunnetuksi yhteistyöstään keskeisten espanjalaisten nykysäveltäjien kanssa; hän on kantaesittänyt näiden teoksia sekä Espanjassa että kansainvälisesti. Hän on levyttänyt David del Puerton, Santiago Lancharesin ja Tōru Takemitsun kokonaispianotuotannot. Hänelle ovat omistaneet uusia teoksia muiden muassa Per Nørgård, Peter Sculthorpe ja John McLeod.

Sukarlan on yhteistyössä koreografi Chendra Effendy Panatanin kanssa säveltänyt baletteja, joita on esitetty sekä Euroopassa että Indonesiassa. Hänen ensimmäinen oopperansa kantaesitettiin Jakartassa vuonna 2008; ooppera perustuu Seno Gumira Ajidarman kirjoittamaan teokseen *Mengapa Kau Culik Anak Kami?*, joka pohjautuu tositarinaan Suharton diktatuurin ajalta. Sukarlanin tuotantoon kuuluu myös orkesteri-, kamari- ja soolosoitinteoksia, lauluja sekä kuoroteoksia. Indonesiassa on perustettu Sukarlanin mukaan nimetty pianokilpailu ja palkinto nuorten pianistien urien edistämiseksi.

## Lähteet
Ivan Svitlytšnyi

**Ivan Oleksijovytš Svitlytšnyi** (; 20. syyskuuta 1929 Polovynkyne, Luhanskin piirikunta, Ukrainan SNT – 25. lokakuuta 1992 Kiova, Ukraina) oli ukrainalainen runoilija, kirjallisuuskriitikko, ihmisoikeusaktivisti ja toisinajattelija. Hänen sisarensa oli kirjailija, toisinajattelija Nadija Svitlytšna, joka muutti 1978 Yhdysvaltoihin.

Svitlytšnyi opiskeli kielitieteitä Harkovan yliopistossa, josta hän valmistui 1952. Hän työskenteli toimittajana *Radjanske literaturoznavstvossa* sekä tutkijana Ukrainan SNT:n tiedeakatemian kirjallisuusinstituutissa ja kielitieteellisen instituutin sanakirjaosastolla. Hänet erotettiin tehtävästä 1965 ja pidätettiin ”nationalistisesta” toiminnasta syytettynä. Hänen syytettiin salakuljettaneen ulkomaille Vasyl Symonenkon teoksia. Hän joutui viettämään vankilassa kahdeksan kuukautta. Toinen pidätys tapahtui 13. tammikuuta 1972 sillä perusteella, että hän oli kirjoittanut ja levittänyt samizdat-kirjallisuutta. Tuomio oli seitsemän vuotta pakkotyötä ja viiden vuoden sisäinen karkotus. Hän sairastui leirillä eikä toipunut kuntoon enää palattuaan Kiovaan 1984.

Svitlytšnyi julkaisi ensimmäiset kritiikkinsä *Vittšyznassa*, *Radjanske literaturoznavstvossa* ja *[[Dnipro (lehti)|Dniprossa]]* jo opiskeluaikana. Ensimmäisissä kirjallisuuden teoriaa käsittelevissä kirjoituksissa hän hylkäsi filosofisten käsitteiden soveltamisen estetiikan ja kirjallisuuden tutkimukseen. Hän kuului 60-lukulaisiin ja kohdisti paljon huomiota heidän kirjoituksiinsa. Hän käänsi kirjallisuutta ukrainaksi. Vankeusaikana hän kirjoitti runoja, joita ilmestyi lännessä. 1980-luvun perestroikan aikana hänen kirjoituksiaan ja häntä käsitteleviä artikkeleita alkoi jälleen ilmestyä neuvostolehdissä.

## Lähteet
Joseph Justus Scaliger

**Joseph Justus Scaliger** (5. elokuuta 1540 Agen, Ranska – 21. tammikuuta 1609 Leiden) oli ranskalainen filologi ja historioitsija, jonka kronologiaa käsittelevät teokset olivat renessanssin ajan merkittävimpiä historian ja antiikintutkimuksen uudistuksia. Scaligeria pidetään lisäksi numismatiikan perustajana.

## Elämä ja ura
Vuonna 1525 Ageniin muuttaneen italialaisen lääkärin ja filosofin Julius Caesar Scaligerin poika Joseph pääsi kouluun Bordeaux'ssa. Vuonna 1559 hän lähti Pariisiin opiskelemaan kreikkaa ja latinaa ja alkoi sitten opettaa itselleen hepreaa, arabiaa, syyriaa, persiaa ja tärkeimpiä nykyaikaisia kieliä. Hän kääntyi protestantiksi vuonna 1562 ja lähti matkoille Ranskan ja Saksan yliopistoihin sekä Italiaan tutkimaan antiikin maailmaa. Pärttylinyön verilöylyn ja Ranskassa leimahtaneen protestanttien vainon jälkeen Scaliger lähti Geneveen professoriksi, ja palasi Ranskaan vuonna 1574. Hän asui eri puolilla Etelä-Ranskaa, kunnes hänet kutsuttiin Leidenin yliopistoon vuonna 1593, jossa hänet tunnettiin aikansa merkittävimpänä oppineena. Scaliger pysyi Leidenissä kuolemaansa saakka.  

Scaliger oli yksi aikansa suurimmista filologeista, mutta hänet tunnettiin myös ylimielisenä ja riidanhaluisena oppineena. Hänen suurin teos on *Opus de emendatione tempore* (1583), joka on tutkimus aiemmista kalentereista. Siinä hän vertasi antiikin eri sivilisaatioiden aikalaskelmia, korjasi niiden virheet ja asetti kronologian ensimmäistä kertaa tieteelliselle perustalle. Teoksessa esiteltiin niin sanottu juliaaninen jakso. Hänen toinen pääteoksensa on *Thesaurus temporum, complectens Eusebius Pamphili Chronicon* (1609), joka on varhaiskristillisen historioitsijan Eusebios Kesarealaisen kronikan rekonstruktio ja kokoelma kreikkalaisia ja latinankielisiä tekstejä, jotka on asetettu aikajärjestykseen. Kaksi muuta tutkielmaa, jotka julkaistiin vuosina 1604 ja 1616, vakiinnuttivat numismatiikan uudeksi ja luotettavaksi välineeksi historiantutkimuksessa. Hän oli tuottelias kirjoittaja, ja hänen teoksensa koottiin ja julkaistiin postuumisti vuonna 1610, ja hänen kirjeenvaihdostaan ilmestyi kaksi kokoelmaa vuosina 1624 ja 1627. Lisäksi Scaliger julkaisi kriittisiä painoksia roomalaisista kirjailijoista.

## Lähteet

## Aiheesta muualla
Ylänne (Mikkeli)

**Ylänne** on Etelä-Savossa Mikkelissä Nykäsenkylän lähellä  sijaitseva järvi. Se on kirkasvetinen, karu ja niukkahumuksinen järvi Mikkelin keskustan luoteispuolella.

## Maantietoa
Ylänne on 6,5&nbsp;kilometriä pitkä, 1,5&nbsp;kilometriä leveä, ja sen pinta-ala on 347&nbsp;hehtaaria eli 3,5&nbsp;neliökilometriä. Huuhkaanniemi jakaa järven pohjoisimman osan Huuhkaanlahteen ja Savilahteen, joka on lähes erillään pääaltaasta. Huuhkaanniemen eteläpuolella sijaitsee laaja Mesiäniemi, jonka eteläkärki on järven keskikohdan tienoilla. Mesiäniemen itäpuolella sijaitsee pääaltaasta lähes erillään oleva Mesiälahti. Ylänteen levein kohta, noin kilometri länsirannalta itärannalle, on Mesiäniemen eteläpuolella. Siitä etelään järvi kapenee. Ylänteen pohjoinen osa on sokkeloinen ja verraten syvä, eteläosa on matalampaa ja rannoiltaan alavampaa.

Siinä on 31 saarta, joiden pinta-ala on 15,08 hehtaaria eli noin noin 4,17 prosenttia järven kokonaispinta-alasta. Saarista 3 on yli hehtaarin suuruisia, 18 yli aarin ja loput 10 ovat alle aarin kokoisia. Suurimmat saaret ovat järven eteläosan kuusihehtaarinen Hiekkasaari ja sen pohjoispuolella sijaitseva viisihehtaarinen Lehkosensaari. Mesiäniemen kärjen tuntumassa sijaitsee noin hehtaarin laajuinen Kulosaari. Ylänteen pohjoisosan saarista laajin on noin puolihehtaarinen Tuohisaari. Ylänteen rannat ovat pientalojen täplittämää metsämaata. Mesiäniemen korkeimmat kohdat ovat noin 145 metriä merenpinnan yläpuolella.

Järvi on luodattu ja siitä on julkaistu syvyyskartat. Järven tilavuudeksi on määritetty 18,38&nbsp;miljoonaa kuutiometriä eli 0,01838&nbsp;kuutiokilometriä ja sen keskisyvyydeksi on saatu 5,3&nbsp;metriä. Sen syvänteessä on 27,8&nbsp;metriä syvää ja syvänne sijaitsee Mesiäniemen ja Huuhkaaniemen välissä . Mesiäniemen eteläpuolella on valtaosin matalaa.

Järven rantaviivan pituus on 32,6 kilometriä, josta saarten rantaviivan yhteispituuden osuus siitä on 6,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) järvi kuuluu. Järven vedenpinnan korkeus on 108,1 metriä mpy.

Ylännettä ympäröi 38:n järvien ja lampien muodostama mosaiikki. Laajin on Korpijärvi-Verijärvi ja kolmanneksi laajin on Hirvijärvi. Niiden vedet laskevat kapeita uomia Ylänteeseen. Ylänteen kaakkoisrannalta alkaa noin 800 metriä pitkä Yläjoki, joka laskee itään Korpijärvi-Verijärveen (103,7 metriä mpy). Ylänteen ja Korpijärven välissä on noin 200 metriä leveä kannas.

## Lähteet
Indonesian kansalaisuus

**Indonesian kansalaisuus** on laillinen suhde Indonesian ja yksityishenkilön välillä. Tyypillisesti kansalaisuus saadaan ius sanguinis -periaatteella eli siten, että vähintään toisella vanhemmalla on jo entuudestaan maan kansalaisuus.

Indonesian perustuslain mukaan maan kansalaisilla on oikeus työhön ja inhimilliseen elämään. Kansalaisilla on myös velvollisuus osallistua maanpuolustukseen.

## Kansalaisuuden saaminen syntymällä tai ilmoituksella
Syntyperäisiksi indonesialaisiksi lasketaan sellaiset henkilöt, jotka täyttävät seuraavat ehdot:

* Lapset, jotka ovat syntyneet Indonesian maaperällä ja jonka vähintään toinen vanhempi on indonesialainen 
* Löytölapset, jotka ovat syntyneet Indonesian maaperällä, mutta jonka vanhemmista ei ole tietoa tai joiden vanhemmat ovat valtiottomia.
* Henkilöt, jotka voivat saada Indonesian kansalaisuuden jo kuolleiden vanhempiensa kautta

Henkilöt, jotka ovat naimisissa Indonesian kansalaisen kanssa voi saada kansalaisuuden, mikäli henkilö on asunut Indonesiassa vähintään viisi vuotta yhtäjaksoisesti, luopunut muista kansalaisuuksista ja maksanut viranomaisasiointiin liittyvät maksut.

## Kansalaisuuden saaminen hakemuksella
Indonesian kansalaisuuden voi saada hakemuksella kuka tahansa vähintään 18-vuotias, jota ei ole koskaan tuomittu mistään rikoksesta yli vuoden mittaiseen vankeusrangaistukseen ja hakijä täyttää seuraavat ehdot:

* On asunut Indonesiassa vähintään viisi vuotta yhtäjaksoisesti
* On fyysisesti ja psyykkisesti terve
* Luopuu kaikista muista mahdollisista kansalaisuuksista
* Riittävä indonesian kielen taito
* Tunnustaa Indonesian vuoden 1945 perustuslain ja pancasilan
* Kykenee todistettavasti elättämään itsensä
* On maksanut kansalaisuuden hakemiseen liittyvät maksut 

## Kaksoiskansalaisuus ja kansalaisuuden menettäminen
Normaalitapauksissa Indonesia ei salli kaksoiskansalaisuutta. Poikkeuksia voidaan tehdä sellaisten lasten kohdalla, jotka ovat saaneet molemmat kansalaisuutensa vanhempiensa kansalaisuuden takia. 

Omaehtoinen muun kuin Indonesian kansalaisuuden hankkiminen, toisen maan asevoimissa palveleminen ilman presidentin lupaa, toisen valtion palveluksessa työskenteleminen tai toisen valtion uskollisuudenvalan vannominen vapaaehtoisesti johtavat automaattisesti Indonesian kansalaisuuden menettämiseen. Lisäksi henkilöt, jotka ovat asuneet Indonesian ulkopuolella yhtäjaksoisesti yli viisi vuotta menettävät kansalaisuutensa, mikäli eivät erikseen ilmoita haluavansa pitää siitä kiinni ja anna hyväksyttävää syytä ulkomailla oleskelulle (kuten esimerkiksi Indonesian valtion palveluksessa toimiminen).  

## Lähteet
Pesäjärvi (Mikkeli)

**Pesäjärvi** on kirkasvetinen ja karu järvi Puulan itäpuolella Mikkelissä Etelä-Savon maakunnassa. Sen pinta-ala on 1,7 neliökilometriä. Etäisyys Mikkelin keskustasta on 22 kilometriä luoteeseen.

## Maantiede
Pesäjärven pituus etelästä pohjoiseen on 3,1 kilometriä. Järven eteläosan leveys on noin kilometrin, pohjoisosan Haukkalahti on huomattavasti kapeampi. Niemimaat (Kekosenniemi, Jokiniemi, Pakananiemi, Haanniemi) jakavat järven eteläisimmän osan useisiin lahtiin, joista Jokilahti on noin puoli kilometriä pitkä ja 50 metriä leveä. Myös järven luoteisrannalla on useita niemimaita. Noin kahdeksasosa Pesäjärvestä on vähintään 15 metriä syvä. Syvät alueet sijaitsevat järven eteläosassa. Syvin kohta, 31 metriä, sijaitsee jyrkkärantaisen Pakananiemen länsipuolella. Järven keski- ja pohjoisosa on eteläosaan verrattuna matalaa.

Pesäjärven saariluku on yhdeksän. Saarista viisi on alle aarin laajuisia luotoja. Laajin saarin on vajaa kaksihehtaarinen Meikkasaari järven lounaisosassa. Länsirannan läheisyydessä sijaitsee Mustasaari. Pesäjärven rannat ovat metsämaata, pientaloja on siellä täällä.>

Pesäjärveen virtaa laskuoja etelästä Kolmipohjasta (99,6 metriä mpy) ja idästä Kurjenlammelta (103,0 metriä mpy). Pesäjärven lounaisrannalta lähtee noin 250 metriä pitkä laskuoja luoteeseen Luotijärven (99,5 metriä mpy) Myllylahteen. Luotijärvi laskee luoteeseen Käärelampeen, joka on osa Puulaa (94,7 metriä mpy).

Pesäjärvi vesitilavuus on 12&nbsp;918&nbsp;000 kuutiometriä.

## Vesistösuhteet
Pesäjärvi (14.923.1.094) kuuluu Puulan lähialueeseen (14.923), joka on kolmannen jakovaiheen vesistö Kymijoen päävesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Pesäjärvi on Puulan jälkeen laajin Puulan lähialueen 187:stä vähintään hehtaarin laajuisesta vakavedestä. Kolmanneksi laajin on Emäpaju.

## Lähteet
Räyringinjärvi

**Räyringinjärvi** on matala ja tummavesinen järvi Vetelin länsiosassa Keski-Pohjanmaan maakunnassa. Sen pinta-ala on 3,8 neliökilometriä. Etäisyys Kokkolasta on 57 kilometriä kaakkoon.

## Maantiede
Räyringinjärven pituus kaakosta luoteeseen on 4,3 kilometriä. Järvi koostuu selkävedestä, josta työntyy länteen muutama lahti. Itäinen ranta on melko suora vailla niemiä ja lahtia. Järven eteläpuolisko on pohjoista puoliskoa leveämpi. Vain viisitoista hehtaaria Räyringinjärvestä on vähintään kolme metriä syvä. Syvin alue sijaitsee itärannan tuntumassa.

Suurin osa Räyringinjärven rannoista on kulttuurimaisemaa. Räyringin kylä sijaitsee järven etelärannalla. Seututie 750 kulkee järven itäpuolitse ja seututie 751 eteläpuolitse; järven länsi- ja pohjoispuolitse kulkee alemman luokan maanteitä.

Räyringinjärveen virtaa useita tulovesiuomia. Järven lounaisrannalta alkaa lounaaseen virtaava Pesuoja, joka yhtyy Porasenjokeen, joka puolestaan virtaa luoteeseen kohti Pohjanlahtea.

Räyringinjärven vesitilavuus on 5&nbsp;772&nbsp;000 kuutiometriä. Järvi on rehevöitynyt ja sen vedenlaatu on luokiteltu välttäväksi. Järven tilaa on pyritty kohentamaan.

Räyringinjärvi (48.005.1.003) kuuluu Porasjoen alaosan alueeseen (48.005), joka on kolmannen jakovaiheen vesistö Kalajoen vesistössä (53). Räyringinjärvi on laajin Porasjoen alaosan alueen kuudesta vähintään hehtaarin laajuisesta vakavedestä. Viisi muuta ovat alle viidentoista hehtaarin laajuisia.

Räyringinjärvi on Patanan tekojärven jälkeen laajin Vetelin 24:stä vähintään hehtaarin laajuisesta vakavedestä, eli se on Vetelin laajin luonnollinen vakavesi. Kolmanneksi laajin on Patananjärvi.

## Lähteet
Patananjärvi

**Patananjärvi** on matala ja saareton luonnonjärvi Patanan tekojärven luoteispuolella Vetelin eteläosassa Keski-Pohjanmaan maakunnassa. Sen pinta-ala on 1,4 neliökilometriä. Etäisyys Kokkolasta on 69 kilometriä kaakkoon.

## Maantiede
Patananjärven pituus etelästä pohjoiseen on 3,2 kilometriä. Järven keskiosa on noin 800 metriä leveä, etelä- ja pohjoisosa ovat kapeampia. Noin 42 hehtaaria järvestä on nollasta yhteen metriä syvä, noin 43 hehtaaria on yhdestä metristä kahteen metriä syvä ja 52 hehtaaria on kahdesta metristä kolmeen metriä syvä. Yli kolme metriä syvää on vain noin yksi aari järven alasta.

Suurin osa Patananjärven rannoista on kulttuurimaisemaa. Laajin yhtenäinen luonnontilainen alue on järven kaakkoisrannalla, jossa on loivapiirteisiä niemiä (Talasniemi, Sepänniemi, Kylmäniemi). Seututie 750 kulkee järven länsipuolitse.

Patananjärven pohjoiskolkasta alkaa Myllyoja, joka virtaa pohjoiseen ja yhtyy Patananjokeen.

Patananjärven vesitilavuus on 2&nbsp;135&nbsp;000 kuutiometriä.

Patananjärvi (49.091.1.001) kuuluu Patananjoen alaosan alueeseen (49.091), joka on kolmannen jakovaiheen vesistö Perhonjoen vesistössä (49). Toinen jakovaihe on Patananjoen valuma-alue (49.09). Patananjärvi on Patananjoen alaosan alueen ainoa vakavesi.

Patananjärvi on Patanan tekojärven ja Räyringinjärven jälkeen laajin Vetelin 24:stä vähintään hehtaarin laajuisesta vakavedestä, eli se on Vetelin toiseksi laajin luonnonjärvi.

## Lähteet
Nintendo Switch Sports

**Nintendo Switch Sports** on Nintendo Switchin urheiluvideopeli. Se kuuluu Wii-pelisarjaan. Se on sarjan toistaiseksi ainoa peli, jonka nimessä ei ole sanaa "Wii". Se on myös sarjan toistaiseksi ainoa peli, jossa käytetään "Sportsmates" nimisiä hahmoja. Pelissä voi käyttää myös omia Mii-hahmoja, mutta vastustajina sellaisia ei ole. Nintendo Switch Sports julkaistiin 29. huhtikuuta 2022.

## Pelaaminen
Pelaajat käyttävät Nintendo Switchin Joy-Conia samalla tavalla kuin muissa *Wii Sports* -peleissä ja sijoittavat ne varsinaista urheilua muistuttavalla tavalla. Joy-Coneihin upotettuja gyroskooppitoimintoja käytetään simuloimaan liikettä pelin sisällä niin kuin Wii Remotessa (ja toisinaan Nunchukissa) käytetään sitä liikkeen simuloimiseen sarjan muissa peleissä. 

Miin rinnalle on esitelty uusia "Sportsmates" nimisiä avatareja, joissa on yksityiskohtaiset hiukset ja kasvot sekä kädet ja jalat. Lisäksi *[[Ring Fit Adventure]]ssa* esitelty Leg Strap -lisävaruste sisällytetään pelin fyysiseen kopioon ja sitä voidaan käyttää jalkapallossa. Julkaisuhetkellä jalkahihna toimi vain Soccer Shootout -tilassa, mutta peli sai päivityksen 2022 heinäkuussa, joka mahdollisti jalkahihnan käyttämisen myös otteluissa. 

Pelissä on saatavilla monipeli sekä paikallisesti samassa järjestelmässä että verkossa. Online mahdollistaa pelaamisen ystävien ja satunnaisten henkilöiden kanssa.

## Urheilulajit
### Myös sarjan edellisissä peleissä
* **[[Tennis]]**
* **[[Keilailu]]** ()
* **[[Kendō|Miekkailu]]** ()
* **[[Golf]]**
### Uudet lajit
***[[Jalkapallo]]** ()
***[[Lentopallo]]** ()
***[[Sulkapallo]]** ()

### Pelistä pudonneet lajit
***[[Pesäpallo]]** ()
***[[Nyrkkeily]]** ()

## Huomautukset

## Lähteet
Saamainen

**Saamainen** on järvi Leppävirran pohjoisosassa Pohjois-Savon maakunnassa. Sen pinta-ala on 3,3 neliökilometriä. Etäisyys Kuopiosta on 29 kilometriä eteläkaakkoon.

## Maantiede
Saamainen kiertyy noin 80-hehtaarisen saaren ympärille. Saaren länsipuolella sijaitsee noin 400 metriä leveä salmi ja itäpuolella 200–300 metriä leveä salmi. Järven lounaisosan muodostaa noin puolitoista kilometriä pitkä Karhulahti ja kaakkoisosan noin puoli kilometriä pitkä Pajulahti. Etäisyys Karhulahden etelärannalta järven pohjoisrannalle on 4,6 kilometriä. 80-hehtaarisen saaren pohjoispuolella sijaitsee useita pienempiä saaria, joista laajin on noin kolmehehtaarinen Niittysaari. Vesialue suuren saaren ja järven pohjoisrannan välissä on hyvin matalaa. Niittysaaren itäpuolella on Saamaisten syvin kohta, 27 metriä. Myös muissa järvenosissa on useita vähintään kymmenmetrisiä syvänteitä, järven luoteinen osa on kuitenkin kauttaaltaan matala.

Saamaisten länsirannalla on savolaista kulttuurimaisemaa, itäranta on metsäisempää. 80-hehtaarinen saari on asuttu. Järven itäpuolinen maasto kohoaa noin 150 metriä merenpinnan yläpuolella eli noin 70 metriä järven pintaa korkeammalle.

Saamaisten pohjoispuolella sijaitsee Pieni-Saamainen (82,2 metriä mpy), järvien välissä on Viuhkalanniemi. Saamaisten luoteisrannalta virtaa noin 400 metriä pitkä laskuoja länteen Kallaveteen (81,8 metriä mpy).

Saamaisten vesitilavuus on 15&nbsp;592&nbsp;000 kuutiometriä. Kymmenesosa vesitilavuudesta on yli 12 metrin syvyydessä.

Saamainen (04.272.1.034) kuuluu Kallaveden alueeseen (04.272), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Saamainen on suurjärvi Kallaveden jälkeen laajin Kallaveden alueen 127:stä vähintään hehtaarin laajuisesta vakavedestä. Seuraavaksi laajimmat, eli Pieni-Saamainen ja Hepojärvi, ovat alle neliökilometrin laajuisia.

## Lähteet